CELEX: 62021CN0776
Language: fi
Date: 2021-12-15 00:00:00
Title: Asia C-776/21: Ennakkoratkaisupyyntö, jonka Amtsgerichts Düsseldorf (Saksa) on esittänyt 15.12.2021 – EV v. Alltours Flugreisen GmbH

28.3.2022   
            
            
               FI
            
            
               Euroopan unionin virallinen lehti
            
            
               C 138/13
            
         
      Ennakkoratkaisupyyntö, jonka Amtsgerichts Düsseldorf (Saksa) on esittänyt 15.12.2021 – EV v. Alltours Flugreisen GmbH
      (Asia C-776/21)
      (2022/C 138/12)
      Oikeudenkäyntikieli: saksa
      
         Ennakkoratkaisua pyytänyt tuomioistuin
      
      Amtsgericht Düsseldorf
      
         Pääasian asianosaiset
      
      
         Kantaja: EV
      
         Vastaaja: Alltours Flugreisen GmbH
      
         Ennakkoratkaisukysymykset
      
      
                  1)
               
               
                  Onko kyse matkapaketeista ja yhdistetyistä matkajärjestelyistä sekä asetuksen (EY) N:o 2006/2004 ja Euroopan parlamentin ja neuvoston direktiivin 2011/83/EU muuttamisesta ja neuvoston direktiivin 90/314/ETY kumoamisesta 25.11.2015 annetun Euroopan parlamentin ja neuvoston direktiivin (EU) 2015/2302 (1) (jäljempänä matkapakettidirektiivi) 12 artiklan 2 kohdan ensimmäisessä virkkeessä tarkoitetuista matkakohteessa vallitsevista väistämättömistä ja poikkeuksellisista olosuhteista jo silloin, kun kansallinen tartuntatautiviranomainen on luokitellut matkakohteen riskialueeksi ja kun samanaikaisesti edellytykset matkustajan kotipaikkakunnan luokittelulle riskialueeksi eivät ole täyttyneet?
               
            
                  2)
               
               
                  Onko matkustajan pystyttävä matkapakettidirektiivin 12 artiklan 2 kohdan ensimmäisessä virkkeessä tarkoitetun matkapakettisopimuksen purkamisen ajankohtana ennakoimaan, että matkakohteessa tai sen välittömässä läheisyydessä vallitsevat lähtöpäivänä tai matkan aikana sellaiset olosuhteet, jotka vaikuttavat merkittävästi matkapaketin toteuttamiseen?
               
            
                  3)
               
               
                  Onko purkamisen tapahduttava lähellä matkan alkua, vai voidaanko matkapakettisopimus purkaa milloin tahansa matkan varaamisajankohdan ja matkalle lähdön välisenä aikana silloin, jos poikkeuksellisen olosuhteen esiintymisen mahdollisuudesta oli ainakin jonkinlaisia viitteitä purkamishetkellä?
               
            
         (1)  EUVL 2015, L 326, s. 1.